
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 29P/22/2026 3826201263 03. 06. 2026 JUDr. Peter Štefčík ECLI:SK:OSPD:2026:3826201263.3
Rozsudok bez odôvodnenia Okresný súd Prievidza sudcom JUDr. Petrom Štefčíkom vo veci navrhovateľky A. B. C., nar. XX.XX.XXXX, bytom D. E. F., B. F. XX proti manželovi G. C., nar. XX.XX.XXXX, bytom D. E. F., B. F. XX, o rozvod manželstva a úpravu práv a povinností rodičov na čas po rozvode k maloletým deťom: B. C., nar. XX.XX.XXXX a B. C., nar. XX.XX.XXXX, bývajúcim u rodičov, v konaní zastúpeným opatrovníkom Úradom práce, sociálnych vecí a rodiny Partizánske, takto rozhodol: I. Súd manželstvo navrhovateľky A. B. C., H. I., nar. XX.XX.XXXX a G. C., nar. XX.XX.XXXX, uzavreté dňa 17.06.2017 v Klátovej Novej Vsi, zapísané v knihe manželstiev matričného úradu Klátova Nová Ves vo zväzku 11, ročník 2017, na strane 13, pod poradovým číslom 3 rozvádza. II. Súd na čas po rozvode manželstva schvaľuje nasledujúcu dohodu rodičov: Maloleté deti B. C., nar. XX.XX.XXXX a B. C., nar. XX.XX.XXXX sa zverujú do striedavej osobnej starostlivosti oboch rodičov. Matka maloletých detí bude zabezpečovať osobnú starostlivosť v párnom kalendárnom týždni od pondelka od 8:00 hod. do nasledujúceho nepárneho kalendárneho týždňa do štvrtka do 8:00 hod. a otec maloletých detí bude zabezpečovať osobnú starostlivosť v nepárnom kalendárnom týždni od štvrtka od 8:00 hod. do nasledujúceho párneho kalendárneho týždňa do pondelka do 8:00 hod. Obaja rodičia budú maloleté deti zastupovať v bežných veciach a spravovať ich majetok, každý samostatne. Rodičia si maloleté deti odovzdávajú v mieste bydliska rodiča, ktorému osobná starostlivosť v daný čas končí, alebo na mieste školského zariadenia, pokiaľ sa deti budú v tom čase nachádzať v školskom zariadení. Otec maloletých detí sa zaväzuje platiť výživné na maloletú B. vo výške 150,- eur mesačne a na maloletého B. vo výške 110,- eur mesačne, vždy do 15. dňa toho ktorého mesiaca vopred, k rukám matky, počnúc právoplatnosťou rozsudku o rozvode manželstva. III. Žiaden z účastníkov nemá nárok na náhradu trov konania. odôvodnenie: (1) Podľa § 2 ods. 1 zákona č. 161/2015 Z.z. Civilného mimosporového poriadku (ďalej len „CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. (2) Podľa § 221 zákona č. 160/2015 Z.z. Civilného sporového poriadku (ďalej len „CSP“) písomné vyhotovenie rozsudku nemusí obsahovať odôvodnenie, ak a) je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdali odvolania, alebo b) to ustanovuje tento zákon.
(3) Podľa § 368 CSP osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. (4) Vzhľadom k tomu, že tento rozsudok bol vyhlásený na pojednávaní za prítomnosti všetkých účastníkov, respektíve ich zástupcov, ktorí sa vzdali odvolania, odôvodnenie neobsahuje. Poučenie: Proti rozsudku m o ž n o podať odvolanie do 15 dní od jeho doručenia na súde, ktorý ho vydal. Rodičia však nie sú oprávnení podať odvolanie voči výroku, ktorým bola schválená ich dohoda. V odvolaní sa popri všeobecných náležitostiach podania (ktorému súdu je určené, kto ho robí, ktorej veci sa týka, čo sa ním sleduje, podpis, uvedenie spisovej značky) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má uvedenú vadu, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. V odvolacom konaní možno uvádzať nové skutkové tvrdenia a predkladať nové dôkazné návrhy. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona. Ak povinný dobrovoľne nesplní povinnosť, ktorú mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na výkon rozhodnutia podľa ustanovení § 370 a nasl. Civilného mimosporového poriadku. Súd v prípade výkonu rozhodnutia môže odňať maloletého tomu, u koho podľa rozhodnutia nemá byť, a postará sa o jeho odovzdanie tomu, komu bol podľa rozhodnutia zverený, alebo tomu, komu rozhodnutie priznáva právo na styk s maloletým po obmedzený čas, alebo tomu, kto je oprávnený neoprávnene premiestneného alebo zadržaného maloletého prevziať.
Proti tomuto rozsudku odvolanie nie je prípustné, nakoľko sa účastníci, respektíve ich zástupcovia, odvolania výslovne vzdali (§ 368 CSP).

